เรื่องร้องเรียน: สวัสดีครับ พอดีเห็นคนไร้บ้านมานอนบริเวณหน้าอาคารพาณิชย์ช่วงเช้าของทุกวัน ไม่ถูกสุขลักษณะ,ทำลายทัศนียภาพและเกิดขยะตามมา รบกวนช่วยส่งหน่วยงานที่ดูแลเข้าตรวจสอบด้วยนะครับ
การดำเนินการของเจ้าหน้าที่: เจ้าหน้าที่ฝ่ายพัฒนาชุมชนและสวัสดิการสังคม ร่วมกับเจ้าหน้าที่ฝ่ายเทศกิจ ได้ลงพื้นที่ตรวจสอบคนไร้บ้านบริเวณดังกล่าวและตลอดเเนวถนนเเล้ว ปรากฏว่าพบคนไร้บ้านจำนวน 1 ราย เจ้าหน้าที่จึงชี้แจงทำความเข้าใจในการเข้าพักอาศัยในพื้นที่ดังกล่าวว่ากระทำมิได้ เนื่องจากทำให้เกิดความไม่เป็นระเบียบเรียบร้อยของเมือง ไม่มีความปลอดภัยในชีวิตและทรัพย์สิน และเจ้าหน้าที่ได้สอบถามการให้ความช่วยเหลือด้านที่พักอาศัย แต่คนไร้บ้านดังกล่าวปฏิเสธขอรับความช่วยเหลือ ซึ่งตามพระราชบัญญัติการคุ้มครองคนไร้ที่พึ่งพ.ศ. 2557การดำเนินการใดๆ จะต้องทำโดยความยินยอมของคนไร้ที่พึ่ง จึงไม่สามารถดำเนินการช่วยเหลือได้ เบื้องต้นเจ้าหน้าที่จึงขอความร่วมมือให้บุคคลดังกล่าวย้ายออกจากพื้นที่ และขอความร่วมมือไม่ให้นอนบริเวณดังกล่าวอีกเพื่อความปลอดภัยในชีวิตทรัพย์สินของตนเองเเละผู้อื่น   ทั้งนี้ ฝ่ายพัฒนาชุมชนฯได้ขอความร่วมมือให้เจ้าหน้าที่ฝ่ายเทศกิจลงพื้นที่ตรวจสอบบริเวณดังกล่าวอย่างสม่ำเสมอ
ความเห็นของผู้แจ้ง: ขอบคุณเจ้าหน้าที่ทุกท่านมากๆครับ 🙏🙏🙏 ดำเนินการรวดเร็วมากๆและเป็นกำลังใจให้เจ้าหน้าที่ทุกๆท่านนะครับ
พื้นที่: แขวงสีลม เขตบางรัก กรุงเทพมหานคร